Startskudd for båtsesongen på Sørlandet
BÅTMESSE: 50 utstillere er plass i Grimstad i helgen.
I dag gikk startskuddet for båtsesongen på Sørlandet. Den 5. utgaven av Sørlandets båt- og fritidsmesse er i gang. Årets utgave er større enn noen gang. 50 utstillere er på plass både på land og til vanns.
Publisert fredag 05. mai 2017 - 17:26 Sist oppdatert fredag 05. mai 2017 - 17:28
En mer eller mindre samlet båtbransje på Sørlandet er på plass med sine små og store båt- og utstyrsnyheter. Messen legger i tillegg opp til familieopplevelser med minikonsert med Steffen Jakobsen, konkurranse i klatrevegg og spektakulær flyboard-oppvisnig.
I tillegg til spennende båtnyheter har messen også Norges (om ikke verdens) råeste trebåt, med en 27-liters Rolls Royce maskin på plass. I helgen kan du også kanskje være en av de heldige som får bli med superbåten Predator på en demotur i 100 knop. De aller yngste kan kose seg med Redningsselskapets Elias-båter.